google/wiki40b huggingface dataset:
Henrik av Gent

Liv og virke

Henrik ble i 1267 kannik i Tournai, i 1277 erkediakon i Brugge og i 1278 erkediakon i Tournai. Fra 1276 til 1292 virket han som innflytelsesrik magister i teologi ved Sorbonne i Paris. I 1277 var han medlem av den parisiske biskop Étienne Tempiers kommisjon som den 7. mars fordømte 219 «averroistiske» læreteser. 
I tiden mellom Thomas av Aquinos død (1274) og innledelsen av Johannes Duns Scotus' virke i Paris (1302/03) var Henrik av Gent en av de høyest ansette og mest diskuterte tenkere ved universitetet i Paris. Hans tenkning er å forstå som en resepsjonsvennlig og innovasjonsvillig nyaugustinsk reaksjon mot den mangfoldige aristotelesresepsjon på 1200-tallet. På flere punkter består det forbindelser til fransiskanske tenkere (Aleksander av Hales, Bonaventura av Bagnoregio, Guibert av Tournai). 
Som sekularprest representerte han i 1282 kritikerne i striden rundt tiggerordenenes skrifte- og prekeprivilegier. 
Han forfattet et høyskolastillens mest omfattende quodlibetalieverk, hvori han som den første av skolastikerne tok utgangspunkt i tidsaktuelle og dagliglivseksemper for sine utlegninger. Han drøftet spørsmål som når av det menneskelige liv begynner, de etiske betingelser rundt søndagsarbeid, renteavtaler, retten til selvforsvar og kroppslig integritet og lignende. Hans Summa (Quaestiones ordinariae) er høymiddelalderens største sluttede behandling av teologisk erkjennelseslære og gudslære (bevisbarhet, egenskaper, treenighetslæren). Han diskuterer utførlig hvorhvidt kvinner kan få studere og dosere teologi.
Henrik var en god kjenner av Aristoteles, men fulgte imidlertid snarere en tradisjonell retning av augustinismen, som han ville modernisere fremfor alt anskuelser fra den arabiske filosof Avicenna, for å gi den nye aristotelisk-thomistiske retning innen filosofi og teologi en adekvat tradisjonsorientert pendant. Erkjennelsesteoretisk gikk han inn for en differensiert illuminasjonsteori, som for teologene forestiller seg et spesielt teologisk lys (lumen theologicum). 
Hans lærestandpunkter ble gjenstand for senere skolastikeres, som aærlig Johannes Duns Scotus, detaljert kritikk, både hva gjelder deres innhold og metodiske trekk. Dette gjalds særlig hans lære om Gud som det menneskelige intellekts først erkjente (primum cognitum), er han utviklet den tradisjonelle lære, som allerede kunne finnes blant tidligkristne teologer, om en naturlig, indirekte, prerefleksiv gudserkjennelse. Dette var et medodisk nivå som han utviklet til 1200-tallets nye argumantasjons- og metodeniovp. Dette ble slik en parallelteori til Thomas av Aquinos, og som hevdet en vedvarende og implisittfudserkjennelse (cognitio Dei implicita). 
Ettersom han ikke tilhørte noen orden som kunne ta til seg hans tanker innen sin ordenstradisjons undervisningssystem, fikk hans teologis og filosofis den rike virkningshistorie ikke noen rettlinjet kurs, og det ble ofte med at det var delaspekter av hans tenkning som ble undervist og drøftet.
Norgesmesterskapet på ski 1955

Norgesmesterskapet på ski 1955 var norgesmesterskapet i de nordiske grenene skihopping, langrenn og kombinert.
Hovedmesterskapet ble arrangert på Voss. 50 km langrenn og stafett ble arrangert i Trysil. 10 km for kvinner ble arrangert på Fåberg.
TFM Linux

TFM Linux er en tidligere Linuxdistribusjon fra Romania som var basert på Fedora. Distribusjonen ble utviklet av ThizLinux Laboratory Limited.
Distribusjonen benyttet vindusbehandleren TWM, og støttet datamaskinarkitekturen 32-biter i686.
Versjon 1.0 ble lansert i mars 2001. Versjon 3.3 ble lansert 1. februar 2011.
Minjung av Goguryeo

Bakgrunn

Ifølge Samguk Sagi var han yngere bror av hans forgjenger på trona, kong Daemusin og femte og yngste sønn av Goguryeos andre konge, Yuri. Han ble konge på grunn av kronprinsens unge alder, hans nevø og Daemusins sønn Hae U (senere kong Mobon).
Samguk Yusa skriver imidlertid at Minjung var Daemusins sønn og yngere bror av Mobon (Hae U).

Konge

Minjung regjerte ikke lenge, og klarte å unngå militære konflikter.
Men hans kongedømmet ble herjet av flere naturkatastrofer. I hans andre år på trona opplevde de østlige provinsene flom, som førte til at mange ble husløse og enda flere sultet. Minjung åpnet deretter de kongelige matlagrene.
I hans siste år fant Minjung en steingrotte i vest, der det ble sagt at han hvilte etter en langvarig jakt.
Han døde i 48 etter sykdom. På dødsleiet bad han om å bli gravlagt i grotta der han hadde hvilt, og ønsket ble oppfylt. Steingrotta ligger i Minjung-won, og kongen fikk det posthumne navnet Minjung.
NM i friidrett 1967

Norgesmesterskapet i friidrett 1967 bestod av flere arrangementer som i 1967 kåret norgesmestere i friidrettsøvelsene.
Hovedmesterskapet ble arrangert på Lerkendal stadion i Trondheim i perioden 11. til 13. august. 
Arrangør var Trondheim & Omegn Friidrettskrets.
Kongepokalvinnere var Kjellfred Weum og Anne Lise Wærness.
Se også NM i mangekamp 1967.
Norges Orienteringsforbund

Next Generation

Fra og med sesongen 2018 har det blitt tatt ut utviklingsgrupper med ulike satsingsområder.
Higgs-boson

Historie

Higgs-bosonet er oppkalt etter Peter Higgs som først postulerte dets eksistens i en artikkel i 1964. Higgs' artikkel var en av tre uavhengige artikler som ble trykket i Physical Review Letters i 1964 som alle la frem spontant symmetribrudd som løsningen på et av datidens store problem: hvordan bosoner kan ha (stabil) masse i en kvantefeltsteori ; de andre to artiklene var av François Englert og Robert Brout; og av Gerald Guralnik, C. R. Hagen, og Tom Kibble (GHK). De tre artiklene la en viktig grunnstein for standardmodellen som i stor grad ble utformet på 1970-tallet. To av de tre artiklene (av Higgs og GHK) inneholdt likninger for det hypotetiske feltet som siden har blitt kjent som Higgs-feltet, men det var bare Higgs som eksplisitt beskrev en massiv kvant (partikkel) forbundet med krumningen til det effektive potensialet som bestemmer feltet vakuumforventningsverdi, og det er denne som siden har blitt kjent som Higgs-bosonet. 
Higgs ga imidlertid intet anslag for partikkelens masse, og dermed hvordan man skulle lete etter den. Utover 1970-tallet forsøkte en rekke forskningsgrupper å beregne hvordan partikkelen vekselvirket med andre partikler og estimere grenser for hvilken masse partikkelen kunne ha. Systematiske nøytronspredningseksperimenter kunne i 1975 utelate at partikkelen hadde en masse på under 15 GeV/c². Året før hadde en annen forskningsgruppe kommet til at massen ikke kunne ligge mellom 1,030 og 18,2 MeV/c². Dermed var de enkleste mulighetene utelukket, og for å søke etter partikler med tyngre masse krevdes store og dyre partikkelakseleratorer.
Byggingen av Large Electron–Positron Collider (LEP) ved CERN i 1989 ga nye muligheter for å lete etter Higgs. Da LEP ble stengt ned i 2000 kunne masser opp til 114 GeV/c² utelukkes med 95 % konfidensintervall. Etter stengingen av LEP ble Fermilabs Tevatron-akselerator det nye senteret for Higgs-leting. Masser mellom 156 og 177 GeV/c² ble utelukket og enkelte eldre resultater bekreftet, før fokus ble flyttet til byggingen av Large Hadron Collider (LHC) ved CERN. LHC startet å produsere kollisjoner sent i 2009 og ved utgangen av 2011 kunne de første foreløpige analysene presenteres. De utelukket masser fra 127 GeV/c² og oppover, og ga hint om at en ny partikkel kunne befinne seg i området 124–126 GeV/c². Det neste halve året fortsatte resultatene fra de to eksperimentene ATLAS og CMS å bekrefte en ny partikkel i dette masseområdet og 4. juli 2012 slapp CERN pressemeldingen om at det med 99,99995 % sannsynlighet («5 sigma») var oppdaget et nytt boson med en masse på omtrent 125 GeV/c².
NM i svømming utendørs 1970

NM i svømming utendørs 1970 ble arrangert i Frognerbadet i Oslo 14.-16. august 1970.
Silje Holtet Robsahm

Biografi

Hun begynte som praktikant ved Hedmark Teater i 1991, og har siden blant annet jobbet med Turnékompaniet, Brød og Sirkus, Agder teater og NRK. I 1999 startet hun friteater-gruppa MollyMelon sammen med kollegaene Tuva Hølmebakk og Ingvild Hellum. Hun har blant annet studert ved The Acting Corps i Los Angeles.
I 2005 spilte Holtet rollen som Linda Borg i TV-serien Deadline Torp, og i 2008 var hun aktuell i rollen som Anne Elise Blix i filmen Kautokeino-opprøret.
Hun har siden 2006 jobbet ved Nordland Teater, hvor hun har spilt i følgende oppsetninger; Ibsens Engler, Den lille heksa med de store ørene og GetBack!, en hyllest til The Beatles.
Våren 2008 sto hun ved teateret i spissen for barneteater-prosjektet KYSS KATTA, hvor hun skrev og hadde regi på følgende forestillinger; Søstrene Pommers Pannekaker, Jorda rundt med Kirsten og Connie og Julies drøm. Høsten 2008 brukte Holtet på å innstudere rollen som Marilyn Monroe i den nyskrevne musikalen, Marilyn, Nobody's baby. Hun beskrev dette som «et stort høyedepunkt» i karrieren. Musikalen hadde premiere på nyttårsaften, og reiste på turné i januar og februar 2009.
Marilyn, Nobody's baby ble satt opp på ny ved Haugesund Teater i mars 2011, også denne gang med Holtet i tittelrollen.
Siden 2009 har Holtet Robsahm fokusert på karrieren som manusforfatter. I 2015 kom hørespillet Himmeldronningen, et historisk drama som omhandlet tiden rundt 1537, da Norge ble underlagt Danmark. Himmeldronningen var et samarbeidsprosjekt mellom NRK Radioteatret og Danmarks Radio.
Hun har flere spillefilmer i utvikling.
Holtet Robsahm er gift med filmregissør og produsent Thomas Robsahm.
Arks barnebokpris

ARKs barnebokpris er en litterær pris for årets beste barnebok. Prisen ble opprettet av bokhandelkjeden ARK i 2002. Prisvinneren stemmes fram av skoleelever i 5., 6. og 7. klasse. Inntil 10 000 elever deltar i avstemningene. 
Prisen består av 25 000 kroner og et litografi.
England and Wales Cricket Board

England and Wales Cricket Board (ECB) er det øverste styrende organ for cricket i England og Wales. ECB ble grunnlagt 1. januar 1997 som en fusjon av flere andre regulerende cricketorganisasjoner i England. Det tok blant annet over oppgavene til MCC.
ECB styres av medlemmer fra de 38 førsteklassecricketlagene, samt mindre fylkeslag og MCC. Administrenede direktør er David Collier.
En av ECBs hovedoppgaver er styringen av det engelske landslag. Lagkapteinen Michael Vaughan og flere andre sentral spillere er ansatt hos ECB. Det samme er sjeftreneren Duncan Fletcher. ECB er også ansvarlig for ECB National Academy for crickettrening
ECB har også ansvaret for det kommersielle aspektet ved engelsk cricket, og får sine inntekter fra bilettsalg ved endagskamper og testkamper i England, samt fra en andel av inntektene ved Englands bortelandslagskamper. ECB har også ansvaret for sponsoravtaler og sendingsrettigheter ved kamper, primært i forhold til det engelske landslaget. ECB hadde i 2004 en inntekt på 75.1 millioner britiske pund. 
I 2005 overtok ECB også ansvaret for damecricket i England og Wales.
I 2005 inngikk ECB en avtale med BSkyB, som ga Sky eksklusive rettigheter til direktesending av testkamper i England på fjernsyn i fire år (2006 til 2009) Avtalen gjorde at det kun er mulig å se testcricket på digitalt signal, og var meget upopulær blant mange cricketfans. Avtalen har imidlertid skaffet inntekter for engelsk cricket i fire år fremover, noe idretten sjelden har hatt.
ECB fikk også en del negativ publisitet da de så ut til å ville si opp kontrakten med bowlingtreneren Troy Cooley, som anses for å ha spilt en viktig rolle i Englands sensasjonelle seier i Ashes-serien. 
ECBs hovedkvarter er ved Lord's Cricket Ground i London.
Svømming under samveldelekene 1986

Svømming under de britiske samveldeleker  1986. Svømming var en av flere sporter under de trettende samveldelekene som ble arrangert i Edinburgh i Skottland i perioden 24. juli til 2. august 1986. Det var trettende gangen som svømming var med på programmet i Samveldelekene. I lekene i 1986 ble det konkurrert i tretti øvelser i svømming, femten for menn og femten for kvinner. Australia ble beste nasjon med ellevegullmedaljer foran Canada som også vant femten gull.
Magnocoleidae

Utseende

Magnocoleus huangjiapuensis var en stor bille. En dekkvinge som er beskrevet målte 34 * 12 millimeter, så hele dyret må ha vært minst 5 centimeter langt. Dekkvingen hadde et tydelig årenett med sju lengde-årer, slik skiller den seg fra moderne biller. Mellom årene var det rader av avlange celler, slik som man finner det hos mange primitive biller.

Historie

Familien er bare kjent fra Nedre Kritt fra Hebei-provinsen, Kina.
Tilskudd til tros- og livssynssamfunn

Tilskudd til tros- og livssynssamfunn er en tilskuddsordning som ble opprettet i 1969 som i dagligtale omtales som statsstøtte til religiøse organisasjoner. Ordningen administreres av Fylkesmannen.

Forhistorie

Gjennom mange århundrer ble kirkeskatt innkrevd i Norge, og frem til Dissenterloven kom i 1845 var det ikke tillatt å danne trossamfunn utenfor Den norske kirke. I 1891 ble det så innført en ordning om at borgere med medlemskap i andre trossamfunn kunne slippe å betale kirkeskatten, og dette ble praktisert ved skattefradrag.

Misbruk av ordningen

Den Katolske Kirke i Norge brukte i perioden 2010 til 2014 telefonkatalogen for å velge ut navn som virker "katolske", for eksempel ved at de så ut til å være polske eller spanske.  Så slo de opp personnummer for disse personene, førte dem opp i medlemsregisteret, og krevde statsstøtte for disse påståtte medlemmene.  I en e-post går det fram at "i overkant av 67 000 personer er blitt lagt inn i registeret vårt av fem personer som vi vet alle i større eller mindre grad har benyttet telefonkatalogen som en av kildene".  Oslo Katolske Bispedømme er dømt til å måtte betale tilbake urettmessig tilskudd, og lignende saker finnes for de andre bispedømmene.  Den Katolske Kirke i Norge kan totalt måtte betale tilbake over 100 millioner kroner av mottatt støtte.
«Tigris»

«Tigris» var en sivbåt som Thor Heyerdahl og hans mannskap brukte på en reise i Orienten i 1977 og 1978. Hensikten med reisen var å bevise at sumererne i det gamle Mesopotamia var i stand til å nå frem til India og Afrika med sivbåter. Båten var 18 meter lang og seks meter bred.
Ferden startet på elven Shatt al-Arab i Sør-Irak den 23. november 1977, og endte brått i Djibouti den 3. april 1978. De hadde da tilbakelagt 3000 nautiske mil.
Båten besøkte flere steder, og reiste gjennom Persiabukta og det arabiske hav for å nå det endelige målet, Massawa i Eritrea. Men på grunn av krigstilstanden på Afrikas horn var Djibouti det eneste stedet båten fikk legge til. Som en protest valgte han og mannskapet å brenne båten. Heyerdahl sendte også et telegram til FNs generalsekretær med protester mot den hensynsløse krigføringen på Afrikas horn.
En åre står utstilt på Kon-Tiki Museet.
Ariosofi

Ariosofi er en halvreligiøs strømning innen den tyske Völkisch-bevegelsen, som blant annet er inspirert av teosofi, okkultisme og esoterisme. Den inneholder en tro på ariernes overlegenhet, og på et opprinnelig urhjem som for eksempel Hyperborea, Atlantis, Thule eller Shambhala.

Historikk

Ideologien bak ariosofien ble presentert av den østerrikske forfatteren Guido von List (1848–1919) i hans Das Geheimnis der Runen («Runenes hemmelighet») i 1908. Boka er en samling utsvevende tanker om magiske krefter i de gamle germanske runene kombinert med en rasistisk okkultisme og antikatolsk nyhedendom.
Begrepet anvendes første gang av Jörg Lanz von Liebenfels i 1915, og har etter sigende påvirket den senere nasjonalsosialistiske ideologi og raselære.
Friidrett under Sommer-OL 2016 – 400 meter kvinner

Forsøksheat

Kvalifiseringskrav: De to første i hvert heat (Q) og de åtte raskeste ellers (q) gikk videre til semifinalene.
Under stjernerne på himlen

Bakgrunn

Sangen er en nattasang til Tommy Seebach datter, Marie. Seebach hadde sendt inn sangen til Dansk Melodi Grand Prix både i 1991 og 1992, men Danmarks Radio ville ikke aksepterte den til konkurransen. Årsaken var ikke sangen, men Seebachs alkoholmisbruk. Kringkasteren fryktet at Seebach ville opptre beruset og «lage skandale» under sendingen. I 1993 godtok imidlertid Danmarks Radio sangen, og den var én av ti deltakere i Dansk Melodi Grand Prix i Odense 3. april 1993.
I konkurransen vant «Under stjernerne på himlen» en klar seier i telefonavstemningen med drøyt 16 000 telefonstemmer. Seieren gjorde at sangen ble Danmarks bidrag til Eurovision Song Contest i Irland 15. mai samme år. Dette var Seebachs tredje seier i konkurransen, etter å ha vunnet den danske finalen i 1979 med «Disco tango» og i 1981 med «Krøller eller ej». 
I den internasjonale finalen i Millstreet var sangen det femte bidraget ut på scenen av 25 deltakere. Tross dansk optimisme om en god plassering, fikk den bare 9 poeng og endte på en delt 22. plass med Slovenia. Den svake plasseringen gjorde at Danmark måtte stå over konkurransen året etter – dette var første gang Danmark ufrivillig måtte stå over en Eurovision-finale. Hendelsen gjorde Seebach til «nasjonal syndebukk» i Danmark, og han ble møtt med omfattende kritikk. Dette ble også siste gang han deltok i Dansk Melodi Grand Prix.

Ny versjon

Tommy Seebach la aldri sangen ut for salg i 1993. I stedet spilte hans sønn, Rasmus Seebach, inn en versjon i 2011. Sangen var også en del av Rasmus Seebachs andre album, Mer' end kærlighed fra 2011. Sønnens versjon nådde en tredjeplass på den danske singellisten høsten 2011. I januar 2012 mottok sangen gull for strømming.
Londonderry

Historie

Byen er kanskje den eldste bosetningen på Irland. Den eldste referansen til byen er fra det sjette århundre, da et kloster var grunnlagt her av Columba av Iona, en irsk helgenen, men det har bodd folk i området i tusenvis av år.
Londonderry ble strategisk viktig for det britiske riket da Tudorenes erobring av Irland, og ble angrepet jevnlig av irske opprørere, helt til 1608 da byen ble ødelagt av Cahir o'Doherty, en irsk høvding av Inishowen.
Byen ble så bygget opp igjen i 1613, som den første planlagte i Irland og hadde som en av de første byene som brukte ruteplanbygging. En stil som senere ble kopiert av kolonibyene i Amerika. Selve bymurene stod ferdig 5 år senere i 1618

Navn

Navnet er gjenstand for konflikt mellom republikanere og lojalister. Lojalistene insisterer på å bruke Londonderry, selv om de ofte bruker Derry i dagligtalen. Befolkningen i Irland, samt nordirske nasjonalister, bruker konsekvent navnet «Derry». Distriktet Derry skiftet offisielt navn fra Londonderry i 1984. I januar 2007 bestemte høyesterett at navnet Londonderry fra 1662 fremdeles var byens offisielle navn. Noen har forsøkt å omgå problemet ved å kalle byen for L'derry; dette har aldri fått gjennomslag, ettersom L-en er en åpenbar referanse til London. 
Den første skikkelige bydannelsen i området kom på 16 -1700-tallet da primært skotske protestanter bosatte seg der. Oppbyggingen av den nye byen ble støttet av laug i London og derfor ble byen døpt Londonderry.
Volleyball under Asialekene 1998

Volleyball under Asialekene 1998. Volleyball var en av flere sporter under de trettende Asialekene som ble arrangert i Bangkok i Thailand mellom 8. og 19. desember 1998. Det var en turnering for menn og en for damer. Ti herrelag og seks damelag deltok, og Kina vant begge turneringene.
Bruce Kulick

Kiss

Han tok over for Mark St. John på Animalize-turneen fordi St. John ikke lengre kunne spille på grunn av en sykdom. Hans bror, Bob Kulick, spilte gitar på KISS-vokalist Paul Stanleys soloalbum. Sangen «I Walk Alone» fra Carnival of Souls: The Final Sessions er den eneste sangen der Bruce synger hovedvokal.
I 2005 medvirket han også på det norske hardrocksbandet Wig Wams cover av «I Was Made For Loving You» på CD-en God of Thunder: Norwegian Tribute to Kiss. I 2006 medvirket han også på sangen «It Snows In Hell» på den finske hardrocksgruppen Lordis nye plate, The Arockalypse.
Kulick har også gitt ut tre soloalbum og turnerer nå med bandene Grand Funk Railroad og Eric Singer Project.
Sharp Knives & Loaded Guns

Sharp Knives & Loaded Guns er et musikkalbum med Ralph Myerz and the Jack Herren Band, utgitt i 2006.
Walckenaeria acuminata

Utseende

Walckenaeria acuminata er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Wielgerma

Wielgerma er ett stutteri i Nederland. Wielgerma driver med opprett av New Forest-ponnier. De har bra premierte avlshopper og hingster, som: Wielgerma's Nelson, Merrie Moscan, Shining Star Aristo og Wielgerma's First Diamond.
Rhaetulus didieri

Utseende

En middelsstor til stor (35-84 millimeter), avlang, brunsvart hjortebille. Som vanlig hos hjortebiller er hannenes kjever kraftig forstørret, hos denne slekten er de særlig gevir-lignede og navnet hjortebiller passer derfor bedre på denne slekten enn på de fleste. Kjevene er kraftig nedoverbøyde, med en kraftig, oppoverrettet tann ved roten og en ved spissen, og fint sagtannet på innersiden. Et særtrekk ved denne slekten er at pronotums ytterkant er fint tannet. Denne arten er vanligvis helsvart, men dekkvingene kan være delvis gulbrune. Beina er svarte med rødlige lår. Hunnen er mindre og blankere, uten de forstørrede kjevene.

Utbredelse

Arten er utbredt i Vest-Malaysia, muligens også i Thailand.
Botia kubotai

Akvaristikk

Som de fleste smerlinger bør denne arten holdes i grupper når den skal leve i akvarium. Passelige vannverdier er temperatur på 25 – 30 °C, pH på 6,5 til 6,9 og hardhet opptil 8.0 dGH.
Den bør ha tilgang på godt med gjemmesteder. Når de er nyinnkjøpte kan det være en god ide å behandle dem mot innvollsparasitter, noe som er veldig vanlig hos viltfangede fisk som finner føde på bunnen.
Fjellerke

Ernæring

Fjellerker spiser frø, i hekkesesongen spiser de også insekter.

Hekking

Reiret bygges på marken og hunnen legger fra 2 til 5 egg.
Friidrett under samveldelekene 1990

Friidrett under samveldelekene 1990. Friidrett var en av flere sporter under de fjortende samveldelekene som ble arrangert i Auckland på New Zealand i perioden 24. januar til 3. februar 1990. Det var fjortende gangen som friidrett var med på programmet i Samveldelekene. I lekene i 1990 ble det konkurrert i 42 øvelser, tjuetre for menn og atten for kvinner. England ble beste nasjon med tretten gullmedaljer foran Australia med ti
Verkhneuralsk

Verkhneuralsk (russisk: Верхнеура́льск)  er en by i Tsjeljabinsk oblast i Russland. Den ligger ved elva Urals øvre løp, 230 km sørvest for Tsjeljabinsk. Innbyggertall: 10 054 (folketelling 2002), 10 893 (folketelling 1989).
Den ble grunnlagt i 1734 som festningen Verkhnejaitskaja (russisk: Верхнея́ицкая), som ble endret til Verkhneuralskaja (russisk: Верхнеура́льская) etter at elva Jaik ble omdøpt til Ural. Bystatus ble innvilget i 1781.
Erlangeria

Beskrivelse

En middelsstor, svart gullbasse, oversiden kraftig punktert men uten påfallende hår. Pronotum har brunrødt midtfelt og kremgule sidekanter, scutellum er brunrødt, dekkvingene har kremgule sideflekker.

Utbredelse

Arten er utbredt i Øst-Afrika (Etiopia).
Turisme i Afghanistan

Turismeindustrien i Afghanistan, som ble utviklet med regjeringens hjelp tidlig på 1970-tallet, har vært av liten betydning siden 1979 på grunn av intern politisk ustabilitet. Et pass og visum kreves for å komme inn i Afghanistan. I 1999 anslo FN dagskostnaden for å bo i Kabul til å være 70 amerikanske dollar. Om lag 61 % av disse kostnadene ble anslått til prisen for et rom i et gjestehus. Reiser i landet har foregått i svært begrenset omfang og er ofte forbundet med farer på grunn av den amerikansk-ledede krigen mot Taliban og al-Qaida.
De reisende kan støte på voldelige opprørere og kidnappere langs veiene. Utlendingsdirektoratet har advart om å reise til Afghanistan. Reiser anses som farlige og frarådes på det sterkeste, siden redningsarbeid i tilfelle ulykke bare er mulig under ekstreme forhold og ikke kan garanteres.